钦定古今图书集成/明伦汇编/宫闱典/第042卷 > 《贺册皇后表》曾肇
## 钦定古今图书集成/明伦汇编/宫闱典/第042卷 > 《贺册皇后表》曾肇

“中闱肇建，盛礼兴行，人神协谋，夷夏胥庆。”窃以国家
为天下之本，后妃实王化之基，致治所繇，求端非远。
恭惟皇帝陛下绍天骏命，垂世永图，承七庙之吉蠲，
奉三宫之共养。而长秋虚位，六职旷官，咨求淑人，来
相宗事。上遵太母之训，下采有司之言。鼓钟在庭，典
册备物。坤元博厚，已正于隆名；妇顺章明，可风于率
下。臣身虽在外。义不忘君。诵《造舟》之诗。想见光辉之
盛。申彤管之戒。庶几补报之忠